text: Dagsins tap í HM-fjórðingsfinaluni svíður. Føroyar taptu 38-34 fyri Egyptalandi, eftir at dysturin endaði 31-31 eftir vanliga leiktíð. Hálvleiksstøðan var 13-13. Tapið svíður, tí okkara vóru frammanfyri 31-28, tá bert ein minuttur og 15 sekund restaðu, men vóru tíverri óneyvir og óhepnir seinasta minuttin og Egyptaland javnaði í seinasta sekundi.
text: #000000
text: Føroyska verjan stóð væl frá byrjan og megnaði væl at avvísa tunga egyptiska trýstið. Álopsspælið hinvegin, tóktiskt meira nervað og vóru fleiri villur og brend skot at byrja við. Hetta gjørdi, at tað vóru egyptar, sum vóru omaná størsta partin av hálvleikinum, hóast kenslan var, at okkara høvdu meira at koma við. Fleiri ferðir vóru okkara óhepnir, har bjargingar frá Sasha Lacok í málinum fullu retur til fríðar egyptar. Egyptar fóru at mansverja Óla Mittún um miðjan hálvleik, men hetta var loyst væl við at spæla 7 móti 6. Føroyska liðið kom væl aftur og javnaði Búi Poulsen flott beinleiðis uppá fríkast til hálvleiksstøðuna 13-13.
text: #000001
text: Liðini fylgdust eisini í seinna hálvleiki, men vóru tað fyri tað mest Føroyar, sum nú vóru undan. Seinni hálvleikur var málríkari í báðum endum, tí føroyska álopið koyrdi betri, men hevði verjan samstundis ilt við at fáa fatur á egyptiska trýstinum inn yvir miðjuna og á okkara vinstra bakki. Við fleiri stórbjargingum frá Sasha Lacok í føroyska málinum seinastu 15 minuttirnar, megnaðu okkara at vinna seg trý mál fram um, tá tað restaði lítil og eingin tíð. Trýstið var stórt frá egyptum seinastu minuttirnar, og komu teir heilt fram at verja. Okkara vóru frammanfyri við 31-29, tá tað bert restaði ein minuttur, men tíverri brendu okkara ein púra frían kjans og tveittu hareftir í ein bólt í hendurnar á einum egyptara í næsta álopinum, sum javnaði í seinasta sekundi til 31-31. Dysturin skuldi nú út í longda leiktíð við Føroyum í undirtali. Egyptar høvdu momentum, meðan okkara brendu okkara ov illa og so var dysturin avgjørdur við 38-34.Hóast tapið, so var talan um eitt megnar avrik av okkara monnum, har smálutir gjørdu, at okkara ikki skulu spæla um HM-medaljur í vikuskiftinum. Føroyar skulu nú spæla leygardagin og sunnudagin um 5. til 8. pláss í kappingini. Føroyar møta fyrst taparanum av dystinum millum Danmark og Portugal.
text: #000002
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000005
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000008